Pristojnosti Agencije, kot so opredeljene v Uredbi (ES) št. 1406/2002 Evropskega parlamenta in Sveta, kakor je bila spremenjena z uredbama (ES) št. 1644/2003 in (ES) št. 724/2004

Skupna prometna politika „Evropski parlament in Svet lahko po rednem zakonodajnem postopku določita ustrezne predpise za pomorski in zračni promet.“ (člen 100 Pogodbe o delovanju Evropske unije)

Cilji — Zagotavljati visoko, enotno in učinkovito stopnjo varnosti v pomorskem prometu in preprečevanje onesnaževanja z ladij, — zagotavljati tehnično in znanstveno podporo državam članicam in Komisiji, — spremljati izvajanje zakonodaje Unije na tem področju in ocenjevati učinkovitost vzpostavljenih ukrepov, — uvajati operativne metode za preprečevanje onesnaževanja v evropskih vodah.

Naloge Agencija izvaja širok razpon dejavnosti na področjih pomorske varnosti in zaščite ter preprečevanja onesnaževanja in odzivanja na onesnaževanje z ladij. Prvič, zadolžena je za pomoč Komisiji pri spremljanju izvajanja zakonodaje EU , med drugim v zvezi s klasifikacijskimi zavodi, pomorsko inšpekcijo, prevzemom ladijskih odpadkov v pristaniščih EU, izdajanjem spričeval za morsko opremo, varnostjo ladij, usposabljanjem pomorščakov v državah članicah EU in državah nečlanicah ter spremljanjem ladijskega prometa. Drugič, Agencija razvija in upravlja zmogljivosti za izmenjavo pomorskih informacij na ravni EU . Pomembni primeri so sistem za spremljanje ladijskega prometa SafeSeaNet, ki omogoča učinkovito spremljanje ladij in njihovega tovora; podatkovni center EU za prepoznavanje in sledenje na velike razdalje (LRIT) za zagotavljanje prepoznavanja in sledenja ladij, ki plujejo pod zastavo EU; THETIS, informacijski sistem za izvajanje režima pomorske inšpekcije EU. Hkrati je bila vzpostavljena zmogljivost za pripravljenost na onesnaženje morja, njegovo ugotavljanje in odzivanje nanj , ki vključuje mrežo plovil v stalni pripravljenosti za ukrepanje po razlitju nafte in evropski sistem za satelitsko nadzorovanje razlitja nafte (CleanSeaNet), katerih namen je prispevati k uspešnemu sistemu za varstvo obal in voda EU pred onesnaževanjem z ladij. Agencija prav tako zagotavlja tehnične in znanstvene nasvete Komisiji na področjih pomorske varnosti in preprečevanja onesnaževanja z ladij med stalnim vrednotenjem uspešnosti vzpostavljenih ukrepov ter posodabljanjem in pripravljanjem nove zakonodaje. Poleg tega zagotavlja podporo državam članicam, lajša sodelovanje med njimi in razširja najboljše prakse. Strokovnjakom iz držav članic ponuja obsežen program usposabljanja. Hkrati pomaga novim in prihodnjim državam članicam pri prenosu in izvajanju zakonodaje EU.

1 – Upravni odbor Sestavljajo ga Po en predstavnik vsake države članice, štirje predstavniki Komisije in štirje predstavniki zadevnih poklicnih sektorjev brez pravice do glasovanja. Naloge — Sprejetje večletnega načrta delovnih mest, letnega proračuna, delovnega programa, letnega poročila in podrobnega načrta o pripravljenosti in odzivanju Agencije na onesnaženje. — Nadzor dela izvršnega direktorja. 2 – Izvršni direktor Imenuje ga upravni odbor. Komisija lahko predlaga enega ali več kandidatov. 3 – Zunanja revizija Evropsko računsko sodišče. 4 – Organ za razrešnico Parlament na priporočilo Sveta.

Proračun 48,3 milijona EUR odobritev za prevzem obveznosti (50,2 milijona EUR odobritev za prevzem obveznosti ) 53,3 milijona EUR odobritev plačil (50,2 milijona EUR odobritev plačil) Število zaposlenih 31. decembra 2009 Stalni in začasni uslužbenci: 192 (181) Pogodbeni uslužbenci: 27 (27) Napoteni nacionalni strokovnjaki: 15 (15)